ai4bharat/Pralekha huggingface dataset:
विज्ञान आणि तंत्रज्ञान मंत्रालय
देशात नाविन्यतेला प्रोत्साहन देण्यासाठी सीएसआयआर आणि अटल इनोव्हेशन मिशन यांनी इरादा पत्रावर केल्या स्वाक्षऱ्या
नवी दिल्ली, 5 जून 2020
सीएसआयआर ही विज्ञान आणि तंत्रज्ञान यावर लक्ष केंद्रित करणारी आणि नाविन्यतापूर्ण उद्योगासाठी प्रोत्साहन देणारी अग्रगण्य संशोधन आणि विकास संस्था आहे. देशाच्या नाविन्यता आणि उद्योजकतेला प्रोत्साहन देण्यासाठी सीएसआयआर, अटल इनोवेशन मिशन या सरकारच्या उपक्रमासमवेत काम करणार आहे.
देशात विविध क्षेत्रात नाविन्यतेला प्रोत्साहन देण्यासाठी सीएसआयआर आणि अटल इनोव्हेशन मिशन यांनी आज इरादा पत्रावर स्वाक्षऱ्या केल्या. नीती आयोगाचे उपाध्यक्ष डॉ राजीव कुमार, नीती आयोगाचे मुख्य कार्यकारी अधिकारी अमिताब कांत, सीएसआयआरचे महासंचालक डॉ शेखर मांदे आणि दोन्ही संस्थांचे वरिष्ठ अधिकारी यावेळी उपस्थित होते. या मध्ये या क्षेत्रांचा समावेश आहे.
अटल नाविन्यता अभियान अंतर्गत, सीएसआयआर इन्क्युबेटरच्या माध्यमातून जागतिक तोडीच्या स्टार्ट अप्सना सहकार्य पुरवणे, सीएसआयआर इनोव्हेशन पार्क उभारण्यासह नव्या उपक्रमावर संयुक्तपणे काम करणे, इ. गोष्टी होऊ शकतील. सीएसआयआर कडे पेटंट, ज्ञान आणि जागतिक दर्जाचे संशोधक यांची भक्कम बाजू असून अर्थव्यवस्थेच्या विविध क्षेत्रात नाविन्यतेला चालना देणाऱ्या धोरणावर काम करत असून त्यामुळे देशातल्या नाविन्यता विषयक परिसंस्था बळकट व्हायला मदत होणार आहे.
सूक्ष्म, लघु आणि मध्यम उद्योगात एआरआयएसईच्या सहकार्याने सीएसआयआरकडून संशोधन आणि नाविन्यतेला चालना. सीएसआयआर, सूक्ष्म, लघु आणि मध्यम उद्योगासमवेत काम करत असून त्यांचे अनेक बाबीमधले तंत्रज्ञान आणि माहिती सूक्ष्म, लघु आणि मध्यम उद्योगासाठी सहाय्यकारी ठरत आहे. या दोन्हींच्या समन्वयाने देशाच्या सूक्ष्म, लघु आणि मध्यम उद्योगाना गती देऊन या क्षेत्राचा कायापालट करण्याची क्षमता त्यांच्यात आहे.
अटल टिंकरिंग प्रयोगशाळा आणि जिज्ञासा यांच्याशी समन्वय राखून भारतातल्या शाळांमधे समस्या सोडवण्यासाठीची मानसिकता घडवणे. अटल टिंकरिंग प्रयोगशाळामार्फत लहानपणीच मुलांच्या मनात उत्सुकता, सर्जनशीलता आणि कल्पकतेची जोपासना करण्यात येत आहे. सीएसआयआरच्या जिज्ञासा या विद्यार्थी आणि विज्ञान यांना जोडणाऱ्या उपक्रमात सुमारे 3 लाख विद्यार्थी सहभागी आहेत. या दोन्हींच्या समन्वयातून विद्यार्थ्यांसाठी संधी उपलब्ध होऊन त्यांचा वैज्ञानिक दृष्टीकोन विकसित होण्याला चालना मिळणार आहे.
कार्य आराखडा विकसित करून संयुक्त उपक्रमांची अंमलबजावणी करण्यात येईल. कोणते उपक्रम आणि कामे हाती घेण्यात येणार आहेत याची तपशीलवार माहिती या आराखड्यात राहील.S.Pophale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्ययावत माहिती
राज्ये आणि केन्द्र शासित प्रदेशांना 82.57 कोटींपेक्षा अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही लसीच्या 4.15 कोटींपेक्षा मात्रा शिल्लक. 94 लाखांपेक्षा अधिक मात्रा पुरवठा प्रक्रियेत
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केन्द्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केन्द्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केन्द्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केन्द्र शासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
82,57,88,115
|
|
PIPELINE
|
|
94,37,525
|
|
BALANCE AVAILABLE
|
|
4,15,40,690
केंद्र सरकारने आतापर्यंत 82.57  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत. 94  लाखापेक्षा अधिक मात्रा पुरवठा प्रक्रीयेत आहेत.
4.15 कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
कोविड-19 च्या प्रतिबंध, नियंत्रण आणि व्यवस्थापनासाठी भारत सरकारसह राज्य/केंद्रशासित प्रदेशांनी उचललेल्या समन्वित पावलांमुळे आजमितीस सक्रिय रुग्णांपेक्षा बरे झालेले रुग्ण 1,27,864 पेक्षा जास्त आढळून आले आहेत. याचा परिणाम म्हणून रुग्ण बरे झालेल्यांचे प्रमाण आणखी वाढून 59.43 टक्के झाले आहे. गेल्या 24 तासांत एकूण 13,157 कोविड-19 रूग्ण बरे झाले असून त्यामुळे आत्तापर्यंत बरे झालेल्यांची एकूण संख्या 3,47,978 पर्यंतपोहोचली आहे.
सध्या 2,20,114 सक्रिय रुग्ण असून ते सर्व वैद्यकीय निरीक्षणाखाली आहेत.
देशातील चाचणी प्रयोगशाळांची संख्या आणखी वाढविण्यात आली आहे. शासकीय प्रयोगशाळांची संख्या 764 पर्यंत तर खाजगी प्रयोगशाळांची संख्या 292 पर्यंत वाढली आहे ज्यामुळे देशात एकूण 1056 प्रयोगशाळा झाल्या आहेत. वर्गवारी खालीलप्रमाणे:
- जलद आरटी पीसीआर आधारित चाचणी प्रयोगशाळा: 576 
- ट्रू नॅट आधारित चाचणी प्रयोगशाळा: 394 
- सीबीएनएएटी आधारित चाचणी प्रयोगशाळा: 86 
नमुने तपासणीत दररोज सातत्याने वाढ होत आहे. गेल्या 24 तासात 2,17,931 नमुने तपासण्यात आले आहेत. त्यामुळे आत्तापर्यंत एकूण 88,26,585 नमुने तपासण्यात आले आहेत.
कोविड -19 शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड -19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.
S.Pophale/V.Joshi/P.Kor
आयुष मंत्रालय
आंतरराष्ट्रीय योग दिवस 2020 साठी डीडी भारतीवर सामान्य योग अभ्यासक्रम सत्रे
प्रसार भारतीच्या सहयोगातून आयुष मंत्रालय 11 जून 2020 पासून डीडी भारती वर सामान्य योग अभ्यासक्रमाचे दररोज प्रसारण आयोजित करीत आहे. सामान्य योग अभ्यासक्रम सत्रे दररोज सकाळी 08:00 ते 08:30 या वेळेत प्रसारित केली जातील. त्याच वेळी ही सत्रे मंत्रालयाच्या सोशल मीडिया हँडलवर उपलब्ध असतील. या अर्ध्या तासाच्या सत्रात सामान्य योग अभ्यासक्रमाच्या सर्व प्रमुख बाबींचा समावेश असेल.
दूरस्थ शिक्षण प्रणालीद्वारे जनतेला योगाचे दृकश्राव्य प्रात्यक्षिक देऊन सामान्य योग अभ्यासक्रमाची माहिती व्हावी या उद्देशाने हे प्रसारण आयोजित केले जात आहे. सामान्य योग अभ्यासक्रमाची आधीपासून झालेली ओळख लोकांना आंतरराष्ट्रीय योग दिवस 2020 मध्ये सक्रिय सहभागासाठी पूर्णपणे तयार आणि सज्ज राहण्यास मदत करेल.
दूरदर्शनवरील सामान्य योग अभ्यासक्रम सत्रांचा उपयोग योगाचे विविध पैलू शिकण्यासाठी आणि रोजच्या योगाभ्यासाद्वारे मिळणार्या फायद्याचा लाभ घेण्यासाठी संदर्भ स्त्रोत म्हणून लोकांना वापरता येतील.
दरवर्षी 21 जून हा आंतरराष्ट्रीय योग दिन  म्हणून जगभर साजरा केला जातो. यावर्षी, आरोग्यविषयक आणीबाणीच्या परिस्थितीत आंतरराष्ट्रीय योग दिन आला आहे. अशा परिस्थितीशी योग विशेषत: संबंधित आहे, कारण त्याचा अभ्यास केल्याने शारीरिक आणि मानसिक आरोग्य सुधारते. या कठीण काळात विशेष महत्त्व असलेले योगाचे खाली दिलेले दोन सिद्ध फायदे लोकांना मिळविता येतील.
a) सामान्य आरोग्यावर आणि प्रतिकारशक्ती वाढीवर सकारात्मक प्रभाव.
b) तणाव दूर करण्यासाठी म्हणून त्याची जागतिक स्तरावर स्वीकारलेली भूमिका.
मागील वर्षांमध्ये, आंतरराष्ट्रीय योग दिवस हा भारताच्या संस्कृती आणि परंपराचा उत्सव म्हणून समजला जात होता. या वर्षी, या विशेष परिस्थितीत, चांगले आरोग्य आणि मानसिक शांती शोधण्याचा प्रयत्न असेल. म्हणून यावर्षी योग दिनाच्या दिवशी म्हणजे 21 जून 2020 रोजी घरी योग करण्यावर लक्ष केंद्रित केले जाईल. आयुष मंत्रालय इलेक्ट्रॉनिक, डिजिटल आणि इतर माध्यमांचे विविध स्त्रोत उपलब्ध करुन देऊन लोकांना योग शिकण्यात सहाय्य्यभूत ठरेल. मंत्रालयाच्या योग पोर्टल आणि सोशल मीडिया हँडल्सवर असंख्य ऑनलाइन संसाधने यापूर्वीच उपलब्ध करुन देण्यात आली आहेत. मागील वर्षांप्रमाणे, आंतरराष्ट्रीय योग दिवस 2020 च्या योगाचा सराव 21 जून 2020 रोजी सकाळी 7.00 वाजता सुरु होईल, तथापि, लोक आपापल्या घरातून त्यामध्ये सहभागी होतील. हे देखील अपेक्षित आहे की अनुयायी, चिकित्सक आणि योगाचे अनुयायी देखील यूट्यूब, फेसबुक, ट्विटर आणि इंस्टाग्राम सारख्या डिजिटल व्यासपीठावर त्यांच्या योग प्रात्यक्षिकासह सहभागी होतील .
सामान्य योग अभ्यासक्रम  सुरुवातीपासूनच आंतरराष्ट्रीय योग दिनाच्या केंद्रस्थानी आहे. अग्रगण्य योगगुरू आणि तज्ञ यांच्या गटाने हा अभ्यासक्रम विकसित केला आहे आणि त्यात जनतेचे शारीरिक, मानसिक, भावनिक आणि आध्यात्मिक आरोग्य सुधारण्यासाठी सुरक्षित पद्धतींचा समावेश आहे. हा जगभरातील सर्वाधिक लोकप्रिय योग कार्यक्रमांपैकी एक आहे आणि आंतरराष्ट्रीय योग दिनाच्या दिवशी दरवर्षी हा कार्यक्रम मोठ्या प्रमाणात केला जातो. वय आणि लिंग विचारात न घेता कोणीही सहजपणे करू शकेल या उद्देशाने हा अभ्यासक्रम तयार केला गेला आहे आणि साध्या प्रशिक्षण सत्र आणि ऑनलाइन वर्गांद्वारे तो शिकू शकता येतो. .
दूरसंचार आणि माहिती तंत्रज्ञान मंत्रालय
कॅप्टिव्ह बिगर सार्वजनिक  नेटवर्क उभारणाऱ्या कंपन्याना थेट स्पेक्ट्रम  देऊ करण्यासाठी दूरसंचार विभाग मागणीनुसार अध्ययन हाती घेणार
मागणीचा अभ्यास करण्यासाठी सरलसंचार पोर्टलवर प्रारुप सुरू
ज्या संस्थांची निव्वळ संपत्ती 100 कोटी पेक्षा अधिक आहे आणि थेट दूरसंचार विभागाकडून स्पेक्ट्रम मिळवून सीएनपीएनएस उभारण्यास इच्छुक असलेल्यांना या अभ्यासात सहभागी होण्यासाठी आमंत्रित केले आहे
नवी दिल्ली, 10 ऑगस्ट 2022
कॅप्टिव्ह बिगर सार्वजनिक  नेटवर्क, प्रगत तंत्रज्ञानाचा वापर करून सुरक्षित, विश्वासार्ह, कमी विलंब आणि उच्च दूरसंवाद प्रदान करत उद्योगांच्या विकासात महत्त्वाची भूमिका बजावू शकते. सीएनपीएन करिता कायदेशीर चौकट स्थापन करण्याच्या उद्देशाने सरकारने 27 जून 2022 रोजी कॅप्टिव्ह बिगर सार्वजनिक  नेटवर्क  परवान्यासाठी मार्गदर्शक तत्त्वे जारी केली होती.
मार्गदर्शक तत्त्वांनुसार सीएनपीएन उभारू इच्छिणारे उद्योग दूरसंचार सेवा प्रदात्यांकडून किंवा थेट दूरसंचार विभागाकडून भाडेतत्त्वावर स्पेक्ट्रम मिळवू शकतात. या मार्गदर्शक तत्त्वांनुसार कॅप्टिव्ह बिगर सार्वजनिक  नेटवर्क उभारणाऱ्या कंपन्याना थेट स्पेक्ट्रम  देऊ करण्यासाठी दूरसंचार विभाग मागणीनुसार अध्ययनही हाती घेणार आहे.
दूरसंचार विभागाने आता मागणीचा अभ्यास करण्यासाठी सरलसंचार पोर्टलवर एक प्रारुप सुरु केले आहे. https://saralsanchar.gov.in वर ते उपलब्ध आहे. या संदर्भात 09-08-2022 रोजी एक परिपत्रक जारी करण्यात आले आहे.
ज्या संस्थांची निव्वळ संपत्ती 100 कोटी पेक्षा अधिक आहे आणि थेट दूरसंचार विभागाकडून स्पेक्ट्रम मिळवून सीएनपीएनएस उभारण्यास इच्छुक असलेल्यांना या अभ्यासात सहभागी होण्यासाठी आमंत्रित केले आहे. पोर्टलवर 10-08-2022 ते 09-09-2022 पर्यंत तपशील सादर केला जाऊ शकतो.
S.Tupe/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 122
आरोग्य आणि कुटुंब कल्याण मंत्रालय
कोविड-19 सद्यस्थिती
रुग्ण बरे होण्याचा दर वाढून 49.47% वर पोहोचला.
आत्तापर्यंत एकूण 1,47,194 रुग्ण बरे झाले.
नवी दिल्ली, 12 जून 2020
कोविड बाधित रुग्णांचे बरे होण्याचे प्रमाण दिवसेंदिवस वाढत असून सध्या हे प्रमाण 49.47% आहे. आत्तापर्यंत एकूण 1,47,194 रुग्ण बरे झाले असून सक्रिय वैद्यकीय परीक्षणाखालील 1,41,842 रुग्ण आहेत. गेल्या 24 तासात कोविड-19 चे 6,166 रुग्ण बरे झाले आहेत.
रुग्ण दुप्पट होण्याचे प्रमाण सुधारत असून टाळेबंदीच्या सुरवातीला असलेला 3.4 दिवसाचा कालावधी सुधारून आता 17.4 दिवसावर आला आहे.
कॅबिनेट सचिवांनी सर्व राज्यांच्या मुख्य सचिव, आरोग्य सचिव आणि नागरी विकास सचिवांसमवेत व्हिडिओ कॉन्फरन्सद्वारे संवाद साधला. कोविड-19 च्या प्रभावी व्यवस्थापनासाठी प्रतिबंध, चाचणी आणि सर्वेक्षण, आरोग्य पायाभूत सुविधांचा दर्जा सुधारणे, रुग्ण निदान व्यवस्थापन आणि समुदाय सहभाग यावर लक्ष केंद्रित करण्याचा सल्ला राज्यांना देण्यात आला.
राज्यांना देखील कोरोनाच्या नवीन केंद्रस्थानांवर विशेष लक्ष देण्यास आणि विषाणूचा प्रसार रोखण्यासाठी कठोर उपाययोजना करण्यास सांगितले गेले. प्रतिबंधात्मक क्षेत्रातील रुग्ण सुरवातीच्या टप्प्यात ओळखण्यासाठी विशेष पथकाद्वारे घरोघरी जाऊन सर्वेक्षण करण्याच्या सूचना राज्यांना देण्यात आल्या. त्यांना रुग्णालयाच्या पायाभूत सुविधांचा विकास जलदगतीने करण्याची विनंती करण्यात आली जेणेकरून पुरेशी उपकरणे  आणि प्रशिक्षित मानव संसाधने  याची खात्री करुन घेण्याबरोबरच अपेक्षित रुग्णसंख्येनुसार व्यवस्थापन करता येईल.
विशेषत: असुरक्षित लोकांसाठी म्हणजेच वृद्ध आणि इतर गंभीर आजार असलेल्या रुग्णांसाठी प्रतिबंधात्मक उपाय पुढे नेणे अत्यंत महत्त्वाचे असण्यावर जोर देण्यात आला. लक्षणांवर आधारित योग्य वेळी निदान आणि दिल्लीतील एम्सच्या सहकार्याने उत्कृष्टता केंद्रांद्वारे उपचार पद्धती सुधारण्यावर भर देण्यात आला. सुरक्षित शारीरिक अंतर नियमांचे पालन करण्याविषयी आणि कोविडला अनुकूल जीवनशैली आचरणात आणण्याबाबत समाजात वेळोवेळी जागृती करण्याबद्दल राज्यांना विनंती करण्यात आली.
आयसीएमआरने संक्रमित व्यक्तींमध्ये नोवेल कोरोना विषाणू शोधण्यासाठी चाचणी क्षमता वाढविली आहे. देशात एकूण 877 प्रयोगशाळा सध्या कार्यरत आहेत . गेल्या 24 तासांत 1,50,305 नमुन्यांची चाचणी घेण्यात आली. आतापर्यंत एकूण 53,63,445 नमुन्यांची चाचणी घेण्यात आली आहे.
कोविड -19 शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड -19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.M.Chopade/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारतातील कोविड -19 लसीकरणाने 43 कोटींचा महत्वाचा टप्पा गाठला
आज संध्याकाळी 7 वाजेपर्यंत लसीच्या सुमारे 46 लाख मात्रा देण्यात आल्या
आतापर्यंत 18-44 वयोगटातील 14.38 कोटी पेक्षा जास्त लसींच्या मात्रा देण्यात आल्या
नवी दिल्ली, 24 जुलै 2021
आज संध्याकाळी 7 वाजेपर्यंत मिळालेल्या तात्पुरत्या अहवालानुसार भारताच्या एकूण लसीकरणाने 43 कोटीचा  मैलाचा टप्पा गाठला आहे. कोविड -19 लसीकरणाच्या सार्वत्रिकरणाचा नवीन टप्पा २१ जूनपासून सुरू झाला. संध्याकाळी 7 वाजता प्राप्त तात्पुरत्या अहवालानुसार आज सुमारे 46 लाख  लसींच्या मात्रा देण्यात आल्या आहेत.
आज 18--44 वर्षे वयोगटातील लाभार्थ्यांना .22,80,435 मात्रा लसीच्या पहिल्या मात्राच्या रूपात आणि 2,72,190 मात्रा दुसऱ्या मात्रा स्वरूपात देण्यात आल्या . लसीकरण मोहिमेचा तिसरा टप्पा सुरु झाल्यापासून एकूणच, 37 राज्ये / केंद्रशासित प्रदेशातील 18-44 वयोगटातील 13,77,91,932 व्यक्तींना पहिली मात्रा मिळाली आहे आणि एकूण 60,46,308 लोकांना दुसरी मात्रा मिळाली आहे. मध्य प्रदेश, महाराष्ट्र आणि उत्तर प्रदेश या तीन राज्यांत 18--44 वर्षे वयोगटातील लोकांना एक कोटींहून अधिक मात्रा देण्यात आल्या आहेत. तसेच आंध्र प्रदेश, आसाम, छत्तीसगड, दिल्ली, हरियाणा, झारखंड, केरळ, तेलंगणा, हिमाचल प्रदेश, ओडिशा, पंजाब, उत्तराखंड आणि पश्चिम बंगाल या राज्यांनी 18-44 वयोगटातील व्यक्तींना 10 लाखाहून अधिक मात्रा देण्यात आल्या आहेत.
खालील तक्त्यात आत्तापर्यंत 18-44 वर्षे वयोगटातील मुलांना देण्यात आलेल्या एकूण मात्रा दाखवल्या आहेत.
|
|
S.No.
|
|
State
|
|
1st Dose
|
|
2nd Dose
|
|
1
|
|
A & N Islands
|
|
81152
|
|
99
|
|
2
|
|
Andhra Pradesh
|
|
2973613
|
|
132377
|
|
3
|
|
Arunachal Pradesh
|
|
347928
|
|
647
|
|
4
|
|
Assam
|
|
3905675
|
|
159366
|
|
5
|
|
Bihar
|
|
8767923
|
|
236680
|
|
6
|
|
Chandigarh
|
|
291570
|
|
2399
|
|
7
|
|
Chhattisgarh
|
|
3513701
|
|
102835
|
|
8
|
|
Dadra & Nagar Haveli
|
|
232324
|
|
203
|
|
9
|
|
Daman & Diu
|
|
163429
|
|
832
|
|
10
|
|
Delhi
|
|
3578412
|
|
232611
|
|
11
|
|
Goa
|
|
488496
|
|
12799
|
|
12
|
|
Gujarat
|
|
10138867
|
|
353757
|
|
13
|
|
Haryana
|
|
4153081
|
|
229673
|
|
14
|
|
Himachal Pradesh
|
|
1415973
|
|
3696
|
|
15
|
|
Jammu & Kashmir
|
|
1367294
|
|
53580
|
|
16
|
|
Jharkhand
|
|
3186480
|
|
119482
|
|
17
|
|
Karnataka
|
|
9461396
|
|
370214
|
|
18
|
|
Kerala
|
|
3055225
|
|
261315
|
|
19
|
|
Ladakh
|
|
87645
|
|
20
|
|
20
|
|
Lakshadweep
|
|
24566
|
|
138
|
|
21
|
|
Madhya Pradesh
|
|
12495774
|
|
568092
|
|
22
|
|
Maharashtra
|
|
10351296
|
|
452377
|
|
23
|
|
Manipur
|
|
499212
|
|
1940
|
|
24
|
|
Meghalaya
|
|
420175
|
|
606
|
|
25
|
|
Mizoram
|
|
347321
|
|
1260
|
|
26
|
|
Nagaland
|
|
336036
|
|
738
|
|
27
|
|
Odisha
|
|
4404488
|
|
322685
|
|
28
|
|
Puducherry
|
|
248094
|
|
2075
|
|
29
|
|
Punjab
|
|
2355778
|
|
83483
|
|
30
|
|
Rajasthan
|
|
9824683
|
|
347801
|
|
31
|
|
Sikkim
|
|
296252
|
|
249
|
|
32
|
|
Tamil Nadu
|
|
8020261
|
|
404270
|
|
33
|
|
Telangana
|
|
5103486
|
|
456187
|
|
34
|
|
Tripura
|
|
1031103
|
|
17445
|
|
35
|
|
Uttar Pradesh
|
|
16865052
|
|
645604
|
|
36
|
|
Uttarakhand
|
|
1854528
|
|
45234
|
|
37
|
|
West Bengal
|
|
6103643
|
|
423539
|
|
|
|
Total
|
|
137791932
|
|
6046308
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
रस्ते वाहतूक आणि महामार्ग मंत्रालय
राष्ट्रीय महामार्ग प्रकल्पांचा आढावा
नवी दिल्ली, 9 डिसेंबर 2021
सरकार नियमितपणे ओदिशासह विविध राज्यांमध्ये राष्ट्रीय महामार्गाच्या कामांचा विविध स्तरांवर आढावा घेत आहे. ओदिशासह विविध राज्यांमध्ये प्रकल्प अंमलबजावणी संस्था, प्रकल्प विकासक, कंत्राटदार/सवलतधारक, राज्य सरकारे आणि इतर केंद्रीय मंत्रालये/विभाग यांच्यासमवेत अलीकडच्या काळात तपशीलवार आढावा घेण्यात आला ज्याद्वारे बांधकामात चांगली प्रगती होण्यासाठी भूसंपादन, जंगल मंजुरी, उपयुक्त सामुग्रीची वाहतूक, कंत्राटदारांची कामगिरी, इत्यादी अनेक प्रकल्प संबंधित समस्यांचे निराकरण करण्यात आले आहे.
कोविड-19 महामारीमुळे राष्ट्रीय महामार्गावरील बांधकामांना काही प्रमाणात विलंब झाला आणि प्रकल्पाच्या मापदंडांनुसार 3 ते 9 महिन्यांचा काळ वाया गेला. प्रकल्पांना होणारा विलंब कधी कधी खर्चात वाढ करण्यास कारणीभूत ठरतो. बांधा, वापरा, हस्तांतरित करा  प्रकल्पांमध्ये, वाढीव खर्च सवलतधारकांकडून वसूल केला जातो. इतर प्रकल्पांमध्ये, कराराच्या अटींनुसार वाढीव किंमत देय असते आणि वाढीव किमतीची वास्तविक रक्कम किंवा इतर गोष्टींबरोबरच प्रकल्प खर्चात जर खरेच वाढ झाली असेल तर, ती केवळ प्रकल्प पूर्ण झाल्यावर आणि अंतिम बिल चुकते केल्यावरच कळते.
आत्मनिर्भर भारत अंतर्गत सरकारने अनेक पावले उचलली आहेत जसे की उद्दिष्टपूर्तीच्या दृष्टीने बांधकाम जलद पूर्ण होण्यासाठी 3 ते 9 महिन्यांसाठी मुदतवाढ देणे, रोख प्रवाह सुनिश्चित करण्यासाठी कराराच्या तरतुदींमध्ये शिथिलता, उप-कंत्राटदारांना थेट पेमेंट आणि रोख प्रवाह वाढविण्यासाठी राखीव/सुरक्षा रक्कम जारी करणे, कार्यप्रदर्शन सुरक्षा  सादर करण्यास विलंब झाल्यास दंड माफ करणे.
केंद्रीय रस्ते वाहतूक आणि महामार्ग मंत्री नितीन गडकरी यांनी आज लोकसभेत एका लेखी उत्तरात ही माहिती दिली.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
पंतप्रधान कार्यालय
जागतिक आरोग्य दिनानिमित्त सर्वांना शुभेच्छा देऊन पंतप्रधानांनी प्रत्येकाला उत्तम आरोग्य आणि स्वास्थ्य लाभावे यासाठी केली प्रार्थना
नवी दिल्ली 07 एप्रिल 2022
पंतप्रधान नरेंद्र मोदी यांनी आजच्या जागतिक आरोग्य दिनानिमित्त सर्वांना शुभेच्छा दिल्या आहेत तसेच त्यांनी प्रत्येकाला उत्तम आरोग्य आणि स्वास्थ्य लाभावे याकरिता प्रार्थना केली आहे. आरोग्य क्षेत्राशी संबंधित असलेल्या सर्वांप्रती त्यांनी कृतज्ञता व्यक्त केली आहे. ते म्हणाले की, आपल्या नागरिकांना उत्तम दर्जाच्या आणि परवडण्याजोग्या दरात आरोग्य सुविधा उपलब्ध होतील याची सुनिश्चिती करण्यामध्ये आयुष्मान भारत आणि पंतप्रधान जनौषधी योजना अत्यंत महत्त्वाची भूमिका पार पाडत आहेत. गेल्या 8 वर्षांच्या काळात वैद्यकीय शिक्षण क्षेत्रात वेगाने परिवर्तन घडून आले आहे, अनेक नवी वैद्यकीय महाविद्यालये सुरु झाली आहेत असे देखील त्यांनी सांगितले. असंख्य युवकांच्या आकांक्षांना नवे पंख मिळवून देण्याच्या दृष्टीने स्थानिक भाषेत वैद्यकीय शिक्षण सुरु करण्यासाठी भारत सरकार प्रयत्नशील आहे अशी माहिती त्यांनी दिली.
ट्विट संदेशांच्या मालिकेद्वारे पंतप्रधान म्हणाले;
"आरोग्यं परमं भाग्यं स्वास्थ्यं सर्वार्थसाधनम्॥
“जागतिक आरोग्य दिनानिमित्त सर्वांना शुभेच्छा. आपल्यापैकी प्रत्येकाला उत्तम आरोग्य आणि स्वास्थ्याचे वरदान लाभो हीच सदिच्छा. आजचा दिवस आरोग्य क्षेत्राशी संबंधित असलेल्या प्रत्येकाप्रती कृतज्ञता व्यक्त करण्याचा देखील दिवस आहे. त्यांच्या कठोर परिश्रमांमुळेच आपली पृथ्वी सुरक्षित राहिली आहे.”
“भारताच्या आरोग्य क्षेत्रातील पायाभूत सुविधा वाढविण्यासाठी भारत सरकार अथक प्रयत्न करत आहे. आपल्या नागरिकांना उत्तम दर्जाच्या आणि परवडण्याजोग्या आरोग्य सुविधा उपलब्ध होण्याची सुनिश्चिती करण्यावर लक्ष केंद्रित केले आहे. आयुष्मान भारत ही जगातील सर्वात मोठी आरोग्य सेवा योजना आपल्या देशात कार्यरत आहे ही प्रत्येक भारतीयासाठी अभिमानाची बाब आहे.”
“पंतप्रधान जनौषधी सारख्या योजनांच्या लाभार्थ्यांशी जेव्हा मी बोलतो तेव्हा मला अत्यंत आनंद होतो. किफायतशीर दरात आरोग्य सुविधा पुरविण्यावर आपण भर दिल्यामुळे गरीब आणि मध्यम वर्गाच्या आरोग्यसेवाविषयक खर्चात लक्षणीय बचत होईल याची खात्री झाली आहे. आणि त्याच वेळी आपण एकंदर स्वास्थ्य क्षेत्राला अधिक चालना देण्यासाठी आपल्या आयुष क्षेत्राची कक्षा अधिक वाढवून बळकट करत आहोत.”
“गेल्या 8 वर्षांमध्ये वैद्यकीय शिक्षण क्षेत्रात वेगाने परिवर्तन घडून आले आहे. अनेक नवी वैद्यकीय महाविद्यालये सुरु झाली आहेत. असंख्य युवकांच्या आकांक्षांना नवे पंख मिळवून देण्याच्या दृष्टीने स्थानिक भाषेत वैद्यकीय शिक्षण शक्य करण्यासाठी भारत सरकार प्रयत्नशील आहे.”
महिला आणि बालविकास मंत्रालय
राष्ट्रीय महिला आयोगाने ‘मुलगी वाचवा’ या विषयावरील वेबिनारचे केले आयोजन
नवी दिल्ली, 24 जानेवारी 2022
लहान मुलींच्या अधिकारांना प्रोत्साहन देण्यासाठी आणि त्यांचे शिक्षण, आरोग्य तसेच पोषण या मुद्द्यांसह त्यांच्याशी संबंधित विविध विषयांबाबत जागृती निर्माण करण्यासाठी आजच्या राष्ट्रीय बालिका दिनानिमित्त राष्ट्रीय महिला आयोगाने ‘मुलगी वाचवा’ या विषयावरील वेबिनारचे आयोजन केले. समाजाची मुलींशी असलेली वर्तणूक बदलून आणि मुलींना सोसाव्या लागणाऱ्या भेदभावाचे प्रमाण कमी करण्यासाठी जाणीव निर्माण करून मुलींबाबत नवा दृष्टीकोन निर्माण करण्याच्या उद्देशाने या वेबिनारमध्ये चर्चा करण्यात आली.
आयोगाच्या अध्यक्ष रेखा शर्मा, हरियाणा सरकार मधील माजी केंद्रीय मंत्री ओ.पी.धनकर आणि ‘मुले वाचवा’ अभियानाच्या प्रमुख प्रज्ञा वत्स या वेबिनारमध्ये तज्ञ म्हणून उपस्थित होत्या. अध्यक्ष रेखा शर्मा यांनी यावेळी बोलताना, मुलींचे शिक्षण, आरोग्य, निवडीचे स्वातंत्र्य आणि निर्णय घेण्याचा अधिकार यांच्याशी संबंधित विविध समस्यांना स्पर्श केला. जीवनाच्या सर्व क्षेत्रांमध्ये मुली या मुलांच्या बरोबरीच्या पातळीवर आहेत आणि मुलींच्या शिक्षणाला प्रोत्साहन देण्यासाठी केंद्र सरकार अनेक महिला-केन्द्री धोरणे आखत आहे. “मुलींनी जीवनाच्या प्रत्येक क्षेत्रात त्यांची गुणवत्ता सिध्द केली असून विविध कार्यक्रमांच्या माध्यमातून राष्ट्रीय महिला आयोग प्रत्येक क्षेत्रात मुलींची सुरक्षितता आणि सशक्तीकरण सुनिश्चित करत आहे. मुलींचे नेतृत्वगुण सिद्ध करण्यासाठी सरकार अनेक संधी उपलब्ध करून देत असले तरीही समाजाने मुलींबाबतची प्रतिगामी मानसिकता सोडायला हवी जेणेकरून बदल घडविण्यासाठी मुली पुढे येतील.
माजी केंद्रीय मंत्री धनकर म्हणाले की, समाजात बदल घडवून आणण्यासाठी सरकार सक्रियतेने उपक्रम राबवीत आहे. मुली वाचविण्यासाठी आणि त्यांना प्रगती करण्यास प्रोत्साहन देण्यासाठी आपल्या पंतप्रधानांनी आणि सरकारने समर्पितपणे काम केले आहे आणि त्याचे परिणाम आता दिसू लागले आहेत.
याप्रसंगी अभियान प्रमुख वत्स म्हणाल्या की गरिबी, पितृसत्ताक पद्धती आणि चुकीचे समज महिलांना त्यांच्या क्षमता आणि उपलब्ध शक्यता अजमावून पाहण्यापासून वंचित ठेवतात. मुलींचे सशक्तीकरण आणि विकास साधण्यासाठी सर्व संबंधितांनी सहकार्य आणि सहयोगातून एकत्रितपणे प्रयत्न करणे महत्त्वाचे आहे.
केंद्र सरकारच्या महिला आणि बालविकास मंत्रालयाच्या अखत्यारीत काम करणारा राष्ट्रीय महिला आयोग, विविध कार्यक्रम आणि उपक्रमांच्या माध्यमातून मुलींविषयी समाजात खोलवर रुजलेला भेदभाव निपटून काढण्यासाठी समर्पितपणे कार्य करत आहे आणि आजची चर्चा ही या विषयाबाबत जागृती निर्माण करण्यासाठी टाकलेले पुढचे पाऊल होय.
महिला आणि बालविकास मंत्रालयाने, वर्ष 2008 मध्ये पहिल्यांदा राष्ट्रीय बालिका दिन साजरा करण्यास सुरुवात केली. भारतातील मुलींना आधार आणि संधी प्राप्त करून देण्याच्या उद्देशाने दर वर्षी 24 जानेवारीला हा दिवस साजरा केला जातो. मुलींच्या अधिकारांबाबत जाणीव निर्माण करणे तसेच मुलींचे शिक्षण,आरोग्य आणि पोषण यांचे महत्त्व समजण्यासाठी जागृती करणे या उद्देशाने सरकारने हा उपक्रम सुरु केला आहे.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139